**Győr-Moson-Sopron Vármegyei Kormányhivatal**

a Polgári Törvénykönyvről szóló 2013. évi V. törvény megbízási szerződésre vonatkozó XXXIX. fejezete, valamint a keresőképtelenség és keresőképesség orvosi elbírálásáról és annak ellenőrzéséről szóló 102/1995. (VIII. 25.) Korm. rendelet alapján

pályázatot hirdet

**Győr-Moson-Sopron Vármegyei Kormányhivatal**

**Családtámogatási és Társadalombiztosítási Főosztály**

**Egészségbiztosítási Osztály 1.**

**felülvéleményező főorvos**

feladat ellátására,

**megbízási szerződés keretében**.

**A jogviszony típusa, időtartama:** Egyéb, munkavégzésre irányuló jogviszony, határozatlan időtartamra megkötött megbízási szerződéssel.

**A munkavégzés helye:** Győr-Moson-Sopron Vármegyei Kormányhivatal (a továbbiakban: Kormányhivatal, úgyis, mint Megbízó) illetékességi területén működő (Kapuvár és környező települések) 42 egészségügyi szolgáltató ellenőrzése.

**Az ellátandó feladatok:** A keresőképtelenség és keresőképesség orvosi elbírálásáról és annak ellenőrzéséről szóló 102/1995. (VIII. 25.) Korm. rendelet 7-8. §-ában meghatározott feladatok elvégzése.

**A feladatellátáshoz kapcsolódó főbb tevékenységi körök:**

* a keresőképtelenséget elbíráló hely teljes dokumentációs vizsgálata, a kezelőorvos felkérésére végzett vizsgálat, a beteg kérésére végzett vizsgálat, panasz vagy közérdekű bejelentés vizsgálata, Felülvéleményező Orvosi Bizottság véleményezése előtti vizsgálat, utóellenőrzés, továbbá a Megbízó által meghatározott egyéb vizsgálat elvégzése;
* a kijelölt praxisokban (elbíráló helyeken) szakértői és tanácsadói feladatok ellátása;
* a kijelölt praxisokhoz tartozó beteg szakértői vizsgálatára, a beteg vizsgálatára, szakorvosi vizsgálatra utalására, a keresőképtelenség, illetve a keresőképesség véleményezésére, továbbá a táppénzfolyósítás megszüntetésére vonatkozó javaslattétel;
* a Megbízó által meghatározott elbíráló helyeken a munkáltató kérésére végzett felülvizsgálat elvégzése;

**Díjazás:** A Polgári Törvénykönyvről szóló 2013. évi V. törvény megbízási szerződésre vonatkozó XXXIX. fejezetében foglalt rendelkezésekre figyelemmel, a Megbízó és a jelen pályázat alapján kiválasztásra kerülő személy, mint Megbízott között létrejövő megbízási szerződésben rögzített megbízási díj alapján.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* felsőoktatásban szerzett orvostudományi szakképzettség,
* az ellátandó területeken legalább öt év szakmai gyakorlat,
* szerepel az egészségügyi dolgozók érvényes működési nyilvántartásában, kivéve, ha az egészségügyről szóló 1997. évi CLIV. törvényben foglaltak szerint az egészségügyi tevékenység végzésének működési nyilvántartásba történő bejegyzése nem feltétele,
* nem áll a tevékenység folytatását kizáró, foglalkozástól eltiltás alatt,
* felhasználói szintű számítógépes ismeretek,
* titoktartási nyilatkozat aláírásának vállalása,
* gazdasági társaság személyesen közreműködő tagja is jelentkezhet.

**A pályázat elbírálásánál előnyt jelent:**

* Egészségbiztosítási szakképesítés.
* Közigazgatásban szerzett gyakorlat.

**Elvárt kompetenciák:**

* Digitális és IKT kompetenciák
* Szabálykövetés, fegyelmezettség
* Önállóság
* Határozottság, magabiztosság
* Hatékony munkavégzés
* Problémamegoldó készség
* Döntési képesség
* Felelősségvállalás
* Pszichés terhelhetőség
* Érzelmi intelligencia
* Kommunikációs készség
* Konfliktuskezelés
* Együttműködés

**A pályázat részeként benyújtandó iratok, igazolások:**

* Részletes szakmai önéletrajz,
* Felsőfokú iskolai végzettséget, szakképzettséget igazoló iratok másolata,
* Három hónapnál nem régebbi hatósági erkölcsi bizonyítvány (mely igazolja azt is, hogy nem áll foglalkoztatás gyakorlásától való eltiltás hatálya alatt),
* A pályázó nyilatkozata arról, hogy hozzájárul a pályázati anyagában foglalt személyes adatainak a pályázati eljárással összefüggő kezeléséhez és a pályázati eljárásban részt vevők által történő megismeréséhez.

**A munkakör betölthetőségének időpontja:** Elbírálást követően azonnal

**A pályázat benyújtásának határideje:** 2025. október 31.

A pályázati kiírással kapcsolatosan, szakmai kérdésekben további információt Rostáné Vass Rita osztályvezető nyújt a 06-96/896-060-as telefonszámon.

**A pályázatok benyújtásának módja:**Elektronikus úton Horváth Tamás főosztályvezető részére a humanpolitika@gyor.gov.hu e-mail címen keresztül. Az elektronikus levél tárgyában a *„felülvéleményező főorvos”* megjelölést feltüntetni szíveskedjen.

**A pályázat elbírálásának határideje:** 2025. november 17.

A munkáltatóval kapcsolatban további információt a www.kormanyhivatalok.hu honlapon szerezhet.